kardosdrur/scandi-wiki huggingface dataset:
James Peebles

Phillip James Edwin Peebles OM FRS (født 25. april 1935) er en canadisk-amerikansk astrofysiker, astronom og teoretisk kosmolog, der er Albert Einstein Professor of Science, Emeritus, på Princeton University. Han bliver betragtet som en af verdens ledende teoretisk kosmologer sinde 1970, og han bidraget med store teoretiske opdagelser inden for Big Bang-nukleosyntese, mørkt stof, kosmisk baggrundsstråling og stofdannelse.

Peebles modtog halvdelen af nobelprisen i fysik i 2019 for sine teoretiske opdagelser i fysisk kosmologi. Han delte den med Michel Mayor og Didier Queloz for deres opdagelse af en exoplanet, der cirkulerer omkring en sollignende stjerne. Under sit foredrag i forbindelse med prisen udtalte Peebles, at han ikke foretrækker "Big Bang-teori", da "det antyder tilstedeværelsen af en begivenhed og et sted, hvilket er ganske forkert." Mens meget af hans forskning omhandler universets udvikling efter de første få sekunder, så er han mere skeptisk overfor, hvad vi kan vide om de allerførste øjeblikke, og han har udtalt "Det er meget uheldigt at man tænker på begyndelsen, når vi i virkeligheden ikke har nogen god teori om noget som begyndelsen."

Peebles beskriver sig selv som agnostiker.

Referencer

Eksterne henvisninger 

Fysikere fra Canada
Nobelprismodtagere i fysik
Nobelprismodtagere fra Canada
Michel Mayor

Michel Gustave Édouard Mayor født 12. januar 1942) er en schweizisk astrofysiker og professor emeritus på Université de Genève afdeling for astronomi. Han gik formelt på pension i 2007, men er fortsat aktiv som forsker på Geneveobservatoriet. Han modtog halvdelen af nobelprisen i fysik i 2019 sammen med Didier Queloz mens Jim Peebles fik den anden halvdel, i 2010 modtog han Victor Ambartsumian International Prize og i 2015 fik han Kyoto Prize.

Sammen med Didier Queloz opdagede han i 1995 51 Pegasi b, der var den første exoplanet, der kredser om en sollignende stjerne, 51 Pegasi, hvilket gav dem nobelprisen i fysik i 2019. I forbindelse med opdagelsen udtalte Mayor at mennesket aldrig vil emmigrere til denne type exoplaneter, da de er "alt, alt for langt væk.... [og det ville tage] hundrede millioner dage med vores nuværende teknologi".

Mayor har en kandidatgrad i fysik fra Université de Lausanne (1966) og en ph.d. i astronomi fra Geneveobservatoriet (1971). Han var forsker på Institute of Astronomy på University of Cambridge i 1971. Efterfølgende tilbragte han sabbatsemestre på European Southern Observatory (ESO) i det nordlige Chile og på Institute for Astronomy på University of Hawaii system.

Referencer

Eksterne henvisninger 
 Michel Mayor's profile on University of Geneva website

Fysikere fra Schweiz
Nobelprismodtagere i fysik
Nobelprismodtagere fra Schweiz
Didier Queloz

Didier Patrick Queloz FRS (født 23. februar 1966) er en schweizisk astronom. Han er professor på University of Cambridge, hvor han også er fellow på Trinity College, samt professor på Université de Genève. Sammen med Michel Mayor opdagede han i 1995 51 Pegasi b, der er den første exoplanet, der kredser om en sollignende stjerne, 51 Pegasi. I 2019 modtog de en delt nobelpris i fysik, hvor den anden halvdel gik til James Peebles. Han har udtalt, at mennesket sandsynligvis vil finde udenjordisk liv inden for de næste 30 år.

Referencer

Eksterne henvisninger 
 "SAO/NASA Astrophysics Data System (ADS)" , query for Didier Queloz. Includes 200 abstracts with Queloz listed as an author or co-author a/o 23 February 2017.

Fysikere fra Schweiz
Nobelprismodtagere i fysik
Nobelprismodtagere fra Schweiz
Vinderupgård

Vinderupgård var en større gård, som lå i nordkanten af det nuværende Vinderup og gårdens jorde omfattede bl.a. hovedparten af den nuværende bys areal. Gården kendes også under navnene Windtorp, Wynderup og Vinderup Hovgård samt Vinderiis. Vinderupgårds stuehus brændte i 1913 og blev ikke genopført.

Gården havde oprindeligt ca. 14 tønder hartkorn; omkring 1895 var det dog faldet til 8½ tønde hartkorn.

Historie 
Vinderupgård optræder første gang i en overdragelse fra fru Lucie til Jens Kalf, som noteres ved Ribe bisp den 6. februar 1274. Som betaling skulle Jens Kalf bl.a. levere vin og oblater til Stubber Kloster samter kirkerne i Ginding og Hjerm Herreder.

Gården lå på en lille banke hvor Mosevej og Agovej mødes i Vinderup, men kan tidligere have ligget nærmere Vinderup Vold mod vest.

Frem til omkring 1500 var gården i adeligt eje (og dermed fritaget for skat). Herefter optræder nogle bønder, men senest fra midten af 1600-tallet blev den en del af Rydhave. Fra først i 1800-tallet var den atter ejet af ikke-adelige. En del ejerskifter har foregået ved auktion, hvilket indikerer, at det har været svært at få økonomien til at hænge sammen. I 1683 beskrives jorden som "ond jord, som vil have lang hvile" og engene oversvømmes ofte og er bløde.

Midt i 1800-tallet ejede Hans Ditlev Fabricius gården. Han var samtidig aktiv i sogne- og amtsråd, og havde det held, at både den nye landevej mellem Holstebro og Skive (anlagt 1855) og jernbanen mellem Skive og Struer (åbnet 1865) kom til at krydses ved hans gård. Han etablerede kro og købmandshandel med forpagtere.

Efter Hans Ditlev Fabricius' ejerskab blev gårdens jorde udparcellerede. Stuehuset til gården blev solgt fra i januar 1913 men brændte allerede den 19. april samme år og blev ikke genopført.

Ejere 
Listen over ejere er ufuldstændig. Ikke alle ejere - især ikke de adelige - har boet på gården.

 ( - 1274) Fru Lucie
 (1274 - ) Tidligere rigsmarsk Jens Kalf.
 (før 1293) Stig Andersen Hvide (Marsk Stig).
 (omkring 1422) Hemming Friis.
 (herefter) Eske Friis.
 (omkring 1510) Bonde Peder Christensen.
 (senest 1664 - 1812) Hovedgård under Rydhave.
 (1812 - 1840) N.L. Boserup; købt for 18.000 rigsdaler.
 (1840 - 1842) Jacob Boserup; købt af faderens bo for 10.340 rigsdaler.
 (1842 - 1874) Hans Ditlev Fabricius; købt for 12.500 rigsdaler.
 (1874 - 1875) Johanne Frederikke Rasch (enken).
 (1875 - 1877) Vilhelm Fabricius; købt for 37.250 rigsdaler.
 (1877) Søren Sejersen; overtaget ved mageskifte med en gård på Mors.
 (1877 - 1885) Esper Boel; købt for 72.500 kr.
 (1885 - 1898) Carl Ferdinand Petersen; overtager som panthaver.
 (1898 - 1912) Claudius Windfeldt til Landting; overtaget ved auktion. Windfeldt frasolgte en del grunde.
 (1912 - ) Et konsortium bestående af fire gårdmænd fra Hasselholt, som fortsatte udstykningen.

Noter

Referencer 

Gård
Herregårde i Ringkøbing Amt
Alt står i Guds faderhånd

Salmen "Alt står i Guds faderhånd" er skrevet af N.F.S. Grundtvig i 1856.

Salmen er opbygget efter Den apostolske Trosbekendelses treenighed; første vers fremhæver Gud Fader, det næste sønnen og det tredje vers menighedens fællesskab.

Henrik Rung skrev melodi til "Alt står i Guds faderhånd" i 1857, og Thomas Laub skrev en i 1916.

Referencer

Eksterne henvisninger 
 

Salmer i Den Danske Salmebog
Bliv hos os, når dagen hælder

"Bliv hos os, når dagen hælder" er en salme skrevet af B.S. Ingemann i 1838.

Salmen indgår i Syv aftensange, et af to hæfter med sange, som Ingemann sendte til C.E.F. Weyse på dennes opfordring, efter at Weyse året forinden havde komponeret musik til otte morgensange, som Ingemann havde sendt til ham. "Bliv hos os, når dagen hælder" er den femte og er tiltænkt torsdag.

Samlingerne af morgen- og aftensange indgår i Kulturkanonen fra 2006 under Partiturmusik.

Referencer

Eksterne henvisninger 
 

Salmer i Den Danske Salmebog
Sange fra Danmark
Salmer af B.S. Ingemann
Danmark, i tusind år

"Danmark, i tusind år" er en fædrelandssang skrevet af Valdemar Rørdam som en hymne til Danmark. Carl Nielsen har komponeret melodien dertil.

Sange fra Danmark
Patriotiske sange
Danevang med grønne bred

"Danevang med grønne bred" er en fædrelandssang skrevet af B.S. Ingemann i 1816. Melodien dertil er komponeret af C.E.F. Weyse.

Sange fra Danmark
Patriotiske sange
Der er ingenting, der maner

"Der er ingenting, der maner" eller "Flaget" er en dansk sangskrevet under 1. verdenskrig af den danske forfatter Axel Juel i 1916. Melodien er komponeret af pianisten Georg Rygaard.

Sange fra Danmark
Du danske mand! Af al din magt

"Du danske mand! Af al din magt" er en fædrelandssang skrevet af Holger Drachmann i 1906 med melodi af Carl Nielsen, 1906.

Sange fra Danmark
Patriotiske sange
Kongernes konge! Ene du kan

"Kongernes konge!",  oprindeligt "Bøn for Danmark", er en dansk sang, som blev skrevet i 1848 af Adolph Recke og fik melodi af Emil Horneman samme år.

Den blev sunget første gang ved en koncert i Tivoli 16. september 1848. I marts havde slesvig-holstenerne krævet Slesvigs optagelse i det tyske forbund. Kravet blev afvist af den danske regering, og 9. april 1848 var Treårskrigen indledt.

I dag spilles "Kongernes Konge", når kisten med faldne danske soldater fra udenlandske missioner bæres ud af flyet, og den er i dag kendt som "Hærens Salme".

Kilder og henvisninger

Sange fra Danmark
Konsum

Konsum er et varemærke for dagligvarebutikker indenfor Kooperativa Förbundet i Sverige.

I en stor del af 1900-tallet var Konsum det primære navn for butikker indenfor kooperationen, også selv om andre butiksnavne forekom både lokalt og nationalt. Gennem årene er der blevet afprøvet et antal butikskoncepter indenfor konsumentforeningerne, og de har ikke sjældent anvendt Konsum-navnet. I 1947 åbnede Konsum en selvbetjeningsbutik i Stockholm ved Odengatan, som fik navnet Konsum Snabbköp.

Konsumbutikkerne blev længe drevet af de lokale konsumentforeninger. Gennem en antal forandringer i første halvdel af 1990'erne overlod de fem største foreninger (Konsumentföreningen Norrort, Konsumentföreningen Solidar, Konsumentföreningen Stockholm, Konsumentföreningen Svea og Konsumentföreningen Väst), som udgjorde 60 % af medlemmerne, sine butikker til Kooperativa Förbundet. Foreningerne findes stadigvæk; det var kun driften af butikkerne som blev overladt til Kooperativa Förbundet. De Konsumbutikker, som blev drevet af disse foreninger, blev samlet under navnet Gröna Konsum.

I løbet af 2001 forberedte KF sammenlægningen af dagligvarevirksomheden med de danske og norske modsvarigheder og dannede herved Coop Norden. Et led i dette var at indføre det fælles butiksnavn Coop. De butikker som hørte under Gröna Konsum-kæden skulle herefter skifte navn til Coop Konsum. Den første butik som skiftede navn var Coop Konsum Eriksberg i Göteborg i november 2001, og de øvrige butikker fulgte i løbet af 2002. Da Coop Norden blev dannet den 1. januar 2002 blev Coop Konsum/Gröna Konsum overført til Coop Sverige. I løbet af 2004 tilkom de nye butikskæder Coop Extra og Coop Nära, som i høj grad bestod af omprofilerede Coop Konsum-butikker.

De butikker som blev drevet af selvstændige konsumentforeninger blev ikke berørt af disse forandringer, men blev i starten fortsat drevet videre som Konsum-butikker eller lokale navne. Senere i 2000'erne skulle mange lokale foreninger indføre de nye navne.

I september 2015 meddelte Coop at deres butikker skulle samles under varemærkerne Lilla Coop, Coop og Stora Coop. Dette indebar at Konsum-navnet skulle udfases over tid.

Referencer 

Supermarkedskæder
Detailvirksomheder fra Sverige
Ophørt i 2015
Smædevers

Et smædevers eller smædedigt er en litterær genre, der i Danmark særligt blev brugt i 1700-tallet under enevælden med det formål at latterliggøre, håne eller kritisere bestemte personer eller samfundsstrukturer. Grundet enevældens censurlove, havde smædevers oftest anonym forfatter.

Kendetegn ved genren 
Smædeversgenrens stil er i særdeleshed kendetegnet ved at være en parodi over barokkens hyldestdigte til højtstående personer. Et af principperne i hyldestdigningen var, at der skulle være overenstemmelse mellem form og indhold, således at den storslåede lovprisning af subjektet blev parret med en tilsvarende høj stil. En del smædevers bryder bevidst med princippet om overenstemmelse mellem form og indhold, og benytter sig af høj stil om nedrigt indhold, for således både at parodiere stilen og subjektet. Man vil derfor ofte se, at smædevers er skrevet på klassiske versemål såsom aleksandrinere.

Et eksempel på et smædevers med høj stil og lavt indhold er følgende uddrag fra Hans Nordrups digt "Een Parfumered Suppliqve giort Til een Stoer Herre Lort" fra 1717:

Anonymitet og censur 
Efter enevældens indførsel blev censuren systematiseret gennem censurforordningen af 1667 og censorerne blev udpeget blandt professorerne ved Københavns Universitet. Det var derfor ulovligt at trykke og udgive litteratur uden at teksten havde gennemgået censur. Den enevældige konge var legitimeret ved at være guddommeligt indstiftet, og enhver kritik af kongen, regeringen og landets politik ansås derfor som kætteri. Censorerne skulle derfor sikrer, at de udgivne tekster ikke var i strid med enevældige styres idealer. Det var desuden ulovligt, at rette kritik mod enkeltpersoner, da dette ansås som æreskrænkelse. Anonymitet og påpasselighed var derfor et vilkår, hvis man ønskede at skrive smædeskrifter under enevælden.

Smædevers i det offentlige rum 
I 1600- og 1700-tallet var det normal praksis at ophænge smædevers i det offentlige rum. Offentligt ophængte smædevers blev under enevælden kaldt for paskviller.    Kirkedøre, rådhuse og offerets egen dør, var almindelige steder at opslå smædevers, og i København var det særligt populært at ophænge smædevers på Børsen. Da versene som regel var anonyme håndskrifter, gjorde ophængningen i byrummet det muligt at kommentere på politiske begivenheder og kritiserer personer offentligt, uden at forfatteren selv blev udstillet.

Referencer 

Folkeminde
Poesi
Elias Amati-Aagesen

Elias Amati-Aagesen (født 11. februar 2005) er en dansk-italiensk skuespiller som bor i Danmark. 

Elias startede med lave skuespil i 2013, hvor han optrådte som “Lille Per” i musicalen Far til fire, Til Julebal i Nisseland. Siden da har han været medvirkende i andre ting som DR Ultras julekalender Bubbers Juleshow, filmen Undercover og TV2-serien Rita . Elias er dog bedst kendt for hans rolle som Bertram i DR Ultras TV-serie Klassen.

Referencer

Eksterne henvisninger 
 

Børneskuespillere fra Danmark
Tour de l'Ain 2020

Tour de l'Ain 2020 var den 32. udgave af det franske landevejscykelløb i departementet Ain. Løbet foregik i perioden 7. til 9. august 2020. Løbet var en del af UCI Europe Tour 2020 og er i kategorien 2.1.

Hold og ryttere

Danske ryttere
 Mikkel Bjerg ()
 Rasmus Iversen ()
 Mads Würtz Schmidt ()

Etaperne

1. etape

2. etape

3. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 

2020
UCI Europe Tour 2020
Alex Honnold

Alexander Honnold (født 17. august 1985) er en amerikansk klippeklatrer, der er bedst kendt for soloklatring på store klippeflader. I 2017 formåede han at soloklatre El Capitan, i Yosemite National Park, hvilket bliver betragtet som en af de største atletiske bedrifter nogensinde.

Honnold var den første person, der soloklatrede El Capitan, og han har rekorden for Yosemite Triple Crown (tre klippetoppe i parken) på 18 timer og 50 minutters klatring. Yosemite Triple Crown forbinder Mount Watkins, The Nose og Regular Northwest Face of Half Dome. Han er forfatter (sammen med David Roberts) af erindringsbogen Alone on the Wall (2017) og er omdrejningspunktet i den biografisk dokumentarfilm Free Solo (2018), der vandt en BAFTA og Academy Award.

Honnold har udtalt, at han er inspireret af klatrere som Peter Croft, John Bachar og Tommy Caldwell, og endnu mere af smukke steder som El Capitan.

Referencer

Eksterne henvisninger 
 
 
 Alex Honnold 3.0 (video)

Klatrere
Personer fra Californien
Piff the Magic Dragon

John van der Put (født 9. juni 1980) er en tryllekunstner og komiker fra Storbritannien, der optræder under kunstnernavnet Piff the Magic Dragon. Han har vunet adskillige priser i britiske trylekunstner-selskaber, han har turneret som opvarmning Mumford and Sons og han har optrådt i Penn & Teller: Fool Us og America's Got Talent. I juni 2019 blev han udnævnt som en af Variety's 10 Comics to Watch for 2019. Van der Put bor i Las Vegas og optræder på The Flamingo.

Referencer

Eksterne henvisninger 

Tryllekunstnere
Komikere fra England
Min EPA-Traktor

Min EPA-Traktor er en sang af Eddie Meduza hvor han optræder som figuren Börje Lundin. Sangen er fra kassetten Börje Lundins Kräftkalas fra 1988. Sangen har en musikvideo da lavedes for ZTV.

I en uofficiel afstemning fra sommeren 2002 om Eddie Meduzas 100 bedste sange endte "Min EPA-Traktor" på syvende plads.

Tekst og kontrovers 
Teksten handler om Börje Lundin og hans EPA-traktor og i teksten synger han om sex, oralsex og analsex med kvinder i hans EPA-traktor og at køre beruset og at han vil ha penge af kvinderna om de vil fare med i hans EPA-traktor. 

Den 31. december 2000 blev versionen fra Värsting Hits spillet i radiogrogrammet Ring Så Spelar Vi, hvilket førte til, at programmet modtog klager.

På forsidebilledet til Scoop fra 2001 findes teksten "Ring Så Spelar Vi, populärare än någonsin", hvilket henviser til denne hændelse.

Cover 
Matz-Ztefanz med Lailaz har lavet en cover på sangen, men sværgen og det seksuelle fjernes.

Referencer 
Sange fra 1988
Eddie Meduza-sange
Sange fra Sverige

Eksterne henvisninger 

 Eddies Himmel på Luftkaffe.se, hentet d. 5 februar 2021
DBU Pokalen finalen 2019-20

DBU Pokalen finalen 2019-20 var den 66. finale i DBU Pokalen. Den fandt sted den 1. juli 2020 på Blue Water Arena i Esbjerg. Finalen blev spillet mellem AaB og SønderjyskE. Det var AaB's 12. pokalfinale og SønderjyskE's første. Kampen blev allerede i marts 2020 rykket til Esbjerg, da Telia Parken som normalt er vært for finalen, var reserveret af UEFA i forbindelse med EM 2020, som efter planen skulle afholdes i blandt andet København.

I foråret 2020 brød COVID-19 ud i det meste af Europa og resten af verden og allerede i marts 2020, blev alt fodbold i Danmark indstillet på ubestemt tid, inkl. pokalfinalen, som ellers altid spilles på Kristi himmelfartsdag. 7. maj 2020 gav regeringen igen grøn lys til professionel fodbold i Danmark, dog med restriktioner. Derfor blev pokalfinalen programsat til 1. juli 2020, klokken 20. I juni 2020 blev tre kampe i Superligaen, afviklet med et begrænset antal tilskuere, som et forsøg. Denne forsøgsordning blev udvidet til pokalfinalen, hvorfor der blev lukket 1.750 tilskuere ind til kampen. AaB og SønderjyskE, fik 724 billetter hver.

SønderjyskE, træder som vinder ind i 2. kvalifikationsrunde i UEFA Europa League 2020-21.

Det er første gang, de to hold mødtes i en pokalfinale. Kampen blev sendt direkte på TV af TV3+.

Vejen til finalen 

Note: I alle resultaterne herunder, er finalistens score nævnt først (H: hjemme; U: Udebane).

Kampen

Detaljer

Referencer 

2019-20
Fodbold i 2020
Bodo Ramelow

Bodo Ramelow (født 16. februar 1956 i Osterholz-Scharmbeck) er en tysk politiker (Die Linke) og Ministerpræsident i Thüringen.

Politisk karriere 

Mellem 1999 og 2005 var han medlem af Thüringen Provinsforsamling

Mellem 2005 og 2009 var han medlem af Forbundsdagen.

I 2009 blev han repræsentant for Thüringen Provinsforsamling (Mitglied des Landtages Thüringen).

Referencer 

 Hans-Dieter Schütt: Gläubig und Genosse. Gespräche mit Bodo Ramelow. Karl-Dietz Verlag, Berlin 2006, .
 Robert Lorenz: Techniker der „kalten Fusion“. Das Führungspersonal der Linkspartei. In: Tim Spier u. a. (Hrsg.): Die Linkspartei. Zeitgemäße Idee oder Bündnis ohne Zukunft? VS Verlag für Sozialwissenschaften, Wiesbaden 2007, , S. 275–323.
 Stefan Wogawa: Die Akte Ramelow. Ein Abgeordneter im Visier der Geheimdienste. Karl-Dietz-Verlag, Berlin 2007,  (PDF).
 Stefan Wogawa: Ein gewisser Herr Ramelow. Der Akte zweiter Teil. Eckhaus Verlag, Weimar 2014, .
 Landolf Scherzer: Der Rote. Macht und Ohnmacht des Regierens. Aufbau Verlag, Berlin 2015, .
 Stefan Wogawa (Hg.): „Es reicht nicht, Opposition zu sein.“ Bodo Ramelow in 162 Zitaten. THK Verlag, Arnstadt 2016, .

Weblinks 
 

Ministerpræsidenter fra Tyskland
Politikere fra Die Linke
Personer fra Niedersachsen
Leena Krohn

Leena Krohn (født 28. februar 1947 i Helsinki) er en finsk forfatter.

Krohns forfatterskab omfatter romaner, noveller, børnebøger og essays. I sine bøger beskæftiger hun sig med emner som menneskets forhold til sig selv og verden, moral, eksistentielle problemstillinger og grænserne mellem virkelighed og illusion; blandt andet ved at observere forskellige former for kunstig intelligens. Hendes roman Fortabelsen (2020) er en mosaik af løst sammenflettede absurde eventyr og filosofiske grotesker. 

Hun har vundet flere priser, og i 1992 modtog hun Finlandia-prisen.

Værker oversat til dansk 
 Fortabelsen (2020)
 Tainaron - breve fra en anden by (2017)
 Fejltagelsen (2016)
 Hotel Sapiens (2015)
 Bipavillonen (2014)

Referencer

Eksterne henvisninger 
 Forfatterens hjemmeside

Romanforfattere fra Finland
Personer fra Helsinki
Marokkos barriere i Vestsahara

Marokkos barriere i Vestsahara er en 2.000 km lang barriere eller forsvarsmur som deler Vestsahara i to. Marokko byggede den i flere faser under Vestsahara-krigen fra 1976. Muren deler landet på langs i nordøstlig/sydvestlig retning. Den skiller den vestlige del af Vest-Sahara som er kontrolleret af Marokko fra den østlige, som er kontrolleret af Polisario og SADR.

Selve muren er en omkring tre meter høj jordvold og beskyttet af hegn og minefelter. Der ligger også militærlejre og vagtposter med omkring 5 kilometers mellemrum langs hele muren. Marokko bruger omkring 100.000 soldater til at bevogte delelinjen. Barrieren skal være i stand til at stoppe biler. Minefelterne i Vest-Sahara er så omfattende, at hjælpeorganisationer siger at det aldrig kan lade sig gøre at fjerne alle.

FN har haft observatører på begge sider af barrieren for at overvåge våbenhvilen fra 1991.

Kilder og henvisninger 

Vestsahara
Barriere i Vestsahara
Grænser
Less than human

Less than human er en dansk animationsfilm fra 2017 instrueret af Steffen Bang Lindholm.

Handling 
I tiden efter et stort zombie-udbrud er de resterende zombier blevet kureret og placeret i aflukkede lejre. Der har været snak om at sætte zombierne tilbage i samfundet. Journalisten Steve, der rapporterer om sagen, mener, at zombierne udgør en trussel mod samfundet. Derfor begiver han sig ind i en af lejrene for at bevise, at rehabilitering ikke er muligt. Der møder han de to indsatte Andy og Don.

Produktion 
Filmdramaet blev oprettet mellem august 2015 og juni 2016 som en bachelorafhandling af otte studerende ved VIA University College.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2017
Dark dark woods

Dark dark woods er en dansk animationsfilm fra 2017 instrueret af Emilie Gignoux.

Handling 
Prinsesse Maria har fået nok af sit royale liv, hvor hun sidder til halsen i undervisning, pligter og tyngende ansvar. Overvældet af det hele bliver Maria trukket med på et eventyr til de mørke skove, der er fulde af monstre.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2017
Cream (film)

Cream er en dansk animationsfilm fra 2017 instrueret af Lena Ólafsdottir efter eget manuskript.

Handling 
En forhutlet bums tisser i en potteplante og bliver kvalt i en softice. En mand forvandler sig til en klump svævende kød, og hans kone føder, mens en gammel dame river hende i håret. Da spædbarnet ligger på gulvet i lægens venteværelse, går hun sin vej, og hendes mand, den svævende klump, følger med.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2017